Fuqarolar yigʻini huzuridagi “Ota-onalar universiteti” jamoatchilik tuzilmasi faoliyatini yanada takomillashtirish toʻgʻrisida
(resolution, 2021-06-19)

Oʻzbekiston Respublikasi Prezidentining “Xotin-qizlarni qoʻllab-quvvatlash va oila institutini mustahkamlash sohasidagi faoliyatni tubdan takomillashtirish chora-tadbirlari toʻgʻrisida” 2018-yil 2-fevraldagi PF-5325-son Farmoniga muvofiq hamda jamiyatda ijtimoiy-maʼnaviy muhitni sogʻlomlashtirish, farzand tarbiyasiga oid masalalarda ota-onalarning malakasini oshirishda yordam berish, bu borada oilalardagi mavjud muammolarni bartaraf etish ishlarini yanada takomillashtirish maqsadida Vazirlar Mahkamasi qaror qiladi: 1. Fuqarolar yigʻini huzuridagi “Ota-onalar universiteti” jamoatchilik tuzilmasi toʻgʻrisida namunaviy nizom ilovaga muvofiq tasdiqlansin. 2. Oʻzbekiston Respublikasi Vazirlar Mahkamasi huzuridagi “Oila” ilmiy-amaliy tadqiqot markazi, Oʻzbekiston Xotin-qizlar qoʻmitasi, Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi ijro apparati manfaatdor vazirliklar va idoralar bilan birgalikda ikki oy muddatda “Ota-onalar universiteti” jamoatchilik tuzilmalari faoliyatini samarali tashkil etish hamda ota-onalarning bilimlarini oshirishga qaratilgan mashgʻulotlarni oʻtkazish boʻyicha metodik tavsiyalarni ishlab chiqsin. 3. Fuqarolarning oʻzini oʻzi boshqarish organlari faoliyatini muvofiqlashtirish boʻyicha hududiy kengashlar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda: ikki oy muddatda mazkur qaror bilan tasdiqlangan namunaviy nizom asosida barcha fuqarolar yigʻinlari huzuridagi “Ota-onalar universiteti” jamoatchilik tuzilmalarining nizomlarini qayta koʻrib chiqsin; “Ota-onalar universiteti” jamoatchilik tuzilmalarining faoliyatini tashkil etish bilan bogʻliq tadbirlar va mashgʻulotlarni oʻtkazish uchun fuqarolar yigʻinlari binolarida zarur sharoitlar yaratilishini taʼminlasin. 4. Oʻzbekiston Respublikasi Mahalla va oilani qoʻllab-quvvatlash vazirligi: “Ota-onalar universiteti” jamoatchilik tuzilmalari faoliyatining doimiy monitoringini olib borsin hamda ushbu monitoring natijalari boʻyicha har chorakda tuman (shahar) mahalla va oilani qoʻllab-quvvatlash boʻlimlari yigʻilishlarida muhokama qilib borilishini tashkil etsin; har yili Oʻzbekiston Respublikasi Mahalla va oilani qoʻllab-quvvatlash vazirligi tomonidan oʻtkaziladigan “Eng namunali xotin-qizlar bilan ishlash va oilalarda maʼnaviy-axloqiy qadriyatlarni mustahkamlash boʻyicha mutaxassis” koʻrik-tanlovi doirasida namunali faoliyat olib borayotgan “Ota-onalar universiteti” jamoatchilik tuzilmasi rahbarlari va aʼzolarini ragʻbatlantirish boʻyicha alohida nominatsiyani joriy etsin. 5. Oʻzbekiston Respublikasi Vazirlar Mahkamasi huzuridagi “Oila” ilmiy-amaliy tadqiqot markazi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, manfaatdor vazirliklar va idoralar bilan birgalikda ikki oy muddatda “Ota-onalar universiteti” jamoatchilik tuzilmalari rahbarlari va aʼzolari uchun oilada sogʻlom turmush tarzini taʼminlash, ota-onalar, yoshlar va boshqa shaxslarga farzand tarbiyasiga oid masalalarda vujudga kelgan qiyin vaziyatlardan chiqish borasidagi bilimlarini oshirishga qaratilgan oʻquv seminarlarini oʻtkazish rejasini ishlab chiqsin hamda amalga oshirilishini taʼminlasin. 6. Vazirlar Mahkamasining 2013-yil 7-oktabrdagi 274-son qarori (Oʻzbekiston Respublikasi QT, 2013-y., 10-son, 71-modda) bilan tasdiqlangan Fuqarolar yigʻinining xotin-qizlar bilan ishlash boʻyicha komissiyasi toʻgʻrisida namunaviy nizomning 15-bandi ikkinchi xatboshisidagi “fuqarolar yigʻini raisi (oqsoqoli)ning maslahatchisi” soʻzlari “xotin-qizlar bilan ishlash va oilalarda maʼnaviy-axloqiy qadriyatlarni mustahkamlash boʻyicha mutaxassis” soʻzlari bilan almashtirilsin. 7. Vazirlar Mahkamasining “Fuqarolar yigʻini huzuridagi “Ota-onalar universiteti” jamoatchilik tuzilmasi faoliyatini takomillashtirish toʻgʻrisida” 2017-yil 11-avgustdagi 621-son qarori (Oʻzbekiston Respublikasi QT, 2017-y., 8-son, 171-modda) oʻz kuchini yoʻqotgan deb hisoblansin. 8. Mazkur qarorning ijrosini nazorat qilish Vazirlar Mahkamasining Mahalla, oila va yoshlarni qoʻllab-quvvatlash, madaniyat, maʼnaviyat va jamoat tashkilotlari masalalari kotibiyati hamda Oʻzbekiston Respublikasi mahalla va oilani qoʻllab-quvvatlash vaziri R.T. Mamatov zimmasiga yuklansin. 1. Ushbu Namunaviy nizom fuqarolar yigʻini huzuridagi “Ota-onalar universiteti” jamoatchilik tuzilmasining (keyingi oʻrinlarda Universitet deb ataladi) maqsadi va asosiy vazifalarini, huquq va majburiyatlarini hamda faoliyatini tashkil etish tartibini belgilaydi. 2. Universitet oʻz faoliyatini jamoatchilik asosida amalga oshiradi. 3. Universitet oʻz faoliyatini amalga oshirishda davlat organlari, shu jumladan fuqarolar yigʻini hududidagi taʼlim va tibbiyot muassasalari, nodavlat notijorat tashkilotlar, fuqarolar yigʻini raisining oʻrinbosarlari, ichki ishlar organlari profilaktika (katta) inspektorlari va ularning yordamchilari hamda fuqarolar yigʻini faoliyatining asosiy yoʻnalishlari boʻyicha tegishli komissiyalar bilan hamkorlik qiladi. 4. Universitet ushbu Namunaviy nizomga muvofiq oilani boshqarishda har xil muammolarga duch kelayotgan fuqarolar yigʻini hududidagi ota-onalar, yoshlar va boshqa shaxslarga oilalarda sogʻlom turmush tarzini taʼminlash va farzand tarbiyasiga oid masalalarda vujudga kelgan qiyin vaziyatlardan chiqish hamda ularning huquqiy, maʼnaviy-axloqiy, pedagogik, psixologik va tibbiy bilimlarini oshirishda amaliy yordam koʻrsatish tadbirlarini amalga oshiradi. 5. Universitetning maqsadi — oilalar va mahallalarda ijtimoiy-maʼnaviy muhitni yanada sogʻlomlashtirishga koʻmaklashish, oilalarni mustahkamlash va barqarorligini taʼminlash, oilalarning farzand tarbiyasidagi huquqiy, maʼnaviy-axloqiy, pedagogik, psixologik va tibbiy bilimlarini oshirishdan iborat. 6. Quyidagilar Universitetning asosiy vazifalari hisoblanadi: ota-onalarning farzand tarbiyasidagi huquqiy, maʼnaviy-axloqiy, pedagogik, psixologik va tibbiy bilimlarini oshirishga qaratilgan tadbirlarni amalga oshirish; farzand tarbiyasiga yetarli eʼtibor bermayotgan ota-onalar bilan ishlash, fuqarolar yigʻinidagi oilalarda ijtimoiy-maʼnaviy muhit barqarorligiga salbiy taʼsir koʻrsatuvchi holatlarning oldini olish; farzand tarbiyasi jarayonida ota-onalarga yordam koʻrsatish, oilada sogʻlom maʼnaviy muhitni taʼminlashga koʻmaklashish. Universitet qonun hujjatlariga muvofiq boshqa vazifalarni ham amalga oshirishi mumkin. 7. Universitet quyidagi huquqlarga ega: faoliyati uchun zarur boʻlgan maʼlumotlarni tegishli tashkilotlardan belgilangan tartibda soʻrab olish; oilalar va muayyan shaxslarga yordam berish boʻyicha chora-tadbirlar rejasini ishlab chiqish, tasdiqlash va ish jarayonida unga oʻzgartirish kiritish; Universitet tomonidan tashkil etiladigan mashgʻulotlar rejasini tuzish, zaruratga koʻra uni takomillashtirish; ushbu Namunaviy nizomda belgilangan vazifalarni amalga oshirish maqsadida tadbir va mashgʻulotlarga davlat tashkilotlari va nodavlat notijorat tashkilotlarning vakillarini, malakali mutaxassislarni va boshqa shaxslarni jalb qilish; Universitet mashgʻulotlarini fuqarolar yigʻini hududida olib borilgan jamoatchilik fikrini oʻrganish boʻyicha soʻrovnoma materiallaridan, “Oila” markazi tomonidan oʻtkazilgan tadqiqot ishlari natijalaridan, statistik maʼlumotlardan, gazeta va jurnallarda yoritilgan maqolalardan, namunali oilalarning tajribalaridan va shu kabi yoʻnalishlarda hayotiy misollardan foydalangan holda tashkil etish. Universitet qonun hujjatlariga muvofiq boshqa huquqlarga ham ega boʻlishi mumkin. 8. Universitetning majburiyatlari quyidagilardan iborat: oilalar va mahallalardagi maʼnaviy muhit barqarorligining buzilishi, shu jumladan farzand tarbiyasiga salbiy taʼsir koʻrsatishning oldini olishga koʻmaklashish; ota-onalar bilan ishlash va farzand tarbiyasi bilan bogʻliq masalalar boʻyicha fuqarolar yigʻini hayotida faol ishtirok etish; Universitet mashgʻulotlari va targʻibot tadbirlarini samarali hamda maqsadli tarzda muntazam ravishda amalga oshirish; ushbu Namunaviy nizomda belgilangan vazifalardan kelib chiqib, turli yot gʻoyalar taʼsiriga tushib qolgan, huquqbuzarlik sodir etgan yoshlarning ota-onalari bilan tizimli ishlarni tashkil etish. Universitet qonun hujjatlariga muvofiq boshqa majburiyatlarni ham bajarishi mumkin. 9. Universitet tarkibi fuqarolar yigʻini (fuqarolar vakillarining yigʻilishi) tomonidan fuqarolar yigʻini raisi (oqsoqoli) saylovi oʻtkazilganidan keyin bir oy ichida 10 — 15 nafar aʼzodan iborat tarkibda ovoz berish yoʻli bilan shakllantiriladi. Universitet rahbari, uning oʻrinbosari va aʼzolari fuqarolar yigʻini (fuqarolar vakillarining yigʻilishi) tomonidan uch yil muddatga saylanadi. Universitet rahbari, uning oʻrinbosari nomzodiga va aʼzolikka nomzodga fuqarolar yigʻinida (fuqarolar vakillarining yigʻilishida) hozir boʻlganlarning yarmidan koʻpi yoqlab ovoz berganida u saylangan hisoblanadi. 10. Universitet aʼzolari huquqshunos, shifokor, pedagog, psixolog va boshqa mutaxassislar hamda Universitetga yuklangan vazifalarning mazmun-mohiyatini chuqur tushunadigan, obroʻ-eʼtiborli, katta hayotiy tajribaga va tashkilotchilik qobiliyatiga ega boʻlgan, jamiyatda oʻzining namunali xulqi bilan obroʻ-eʼtibor qozongan faol fuqarolar orasidan saylanadi. Universitet rahbari vazifasini qoida tariqasida fuqarolar yigʻini raisining oila, xotin-qizlar va ijtimoiy-maʼnaviy masalalar boʻyicha oʻrinbosari amalga oshiradi. 11. Universitet oʻz oldida turgan asosiy vazifalarni har oyda kamida bir marta chaqiriladigan yigʻilishlarda koʻrib chiqadi. Universitet yigʻilishi yigʻilishda aʼzolarning kamida uchdan ikki qismi qatnashsa vakolatli hisoblanadi. Universitet aʼzolarining yarmidan koʻpi yoqlab ovoz bergan qaror qabul qilingan hisoblanadi. Universitetning yigʻilishida quyidagi masalalar koʻrib chiqiladi: Universitetning choraklik, yarim yillik, yillik ish rejalari, shu jumladan Universitet mashgʻulotlarining yoʻnalishlari boʻyicha rejasini ishlab chiqish va ularni tasdiqlash uchun fuqarolar yigʻini kengashiga kiritish bilan bogʻliq masalalar; Universitet ish rejalari ijrosi yuzasidan Universitet aʼzolarining amalga oshirilgan ishlar boʻyicha hisobotlarini eshitish bilan bogʻliq masalalar; Fuqarolar yigʻini (fuqarolar vakillarining yigʻilishi) bilan kelishishni talab qiladigan boshqa masalalar. 12. Universitet rahbari: Universitetning yigʻilishlarida raislik qiladi; fuqarolar yigʻini hududidagi oilani boshqarishda har xil muammolarga duch kelayotgan ota-onalar, yoshlar va boshqa shaxslarning roʻyxatini shakllantiradi va ularning muammolarini hal etishga qaratilgan chora-tadbirlar rejasini ishlab chiqadi va tasdiqlaydi; oilani boshqarishda har xil muammolarga duch kelayotgan fuqarolar yigʻini hududidagi ota-onalar, yoshlar va boshqa shaxslarga oilalarda sogʻlom turmush tarzini taʼminlash va farzand tarbiyasiga oid masalalarda vujudga kelgan qiyin vaziyatlardan chiqish hamda ularning huquqiy, maʼnaviy-axloqiy, pedagogik, psixologik va tibbiy bilimlarini oshirishda amaliy yordam koʻrsatish tadbirlarini amalga oshiradi; Universitetning joriy ishlarini tashkil qiladi; Universitet aʼzolari oʻrtasida vazifalarni taqsimlaydi; Universitet aʼzolariga yuklangan vazifalarning oʻz vaqtida, sifatli va oila bilan ishlash etika qoidalarini buzilmasligini eʼtiborga olgan holda, bajarilishini taʼminlaydi; Universitet ish rejalari ijrosi yuzasidan Universitet aʼzolarining amalga oshirilgan ishlar boʻyicha hisobotlarini eshitish bilan bogʻliq masalalarni koʻrib chiqadi; fuqarolar yigʻini (fuqarolar vakillarining yigʻilishi), yigʻin kengashi majlislarida Universitet nomidan vakil boʻladi; Universitet nomidan chiqadigan hujjatlarni imzolaydi; fuqarolar yigʻini (fuqarolar vakillarining yigʻilishi) bilan kelishishni talab qiladigan boshqa masalalarni koʻrib chiqadi. Universitet faoliyati toʻgʻrisida yilning har choragida fuqarolar yigʻiniga (fuqarolar vakillarining yigʻilishiga) hisobot beradi. Universitet rahbari qonun hujjatlariga muvofiq boshqa vakolatlarga ham ega boʻlishi mumkin. 13. Universitet rahbari oʻrinbosari va aʼzolarining vakolatlari ushbu Namunaviy nizomda belgilangan Universitetning maqsadi va asosiy vazifalari, huquq va majburiyatlaridan kelib chiqib, Universitet rahbari tomonidan belgilanadi. 14. Universitet rahbari uzrli sabablarga koʻra boʻlmagan hollarda Universitet rahbari oʻrinbosari uning vazifasini bajaradi. 15. Universitet aʼzolari tomonidan fuqarolar yigʻini hududidagi oilani boshqarishda har xil muammolarga duch kelayotgan ota-onalar, yoshlar va boshqa shaxslarning shakllantirilgan roʻyxati oʻrganiladi va muammolarni hal etishga qaratilgan chora-tadbirlar rejasi ishlab chiqiladi. 16. Fuqarolar yigʻini hududidagi ota-onalar, yoshlar va boshqa shaxslarga oilalarda sogʻlom turmush tarzini taʼminlash va farzand tarbiyasiga oid masalalarda vujudga kelgan qiyin vaziyatlardan chiqish hamda ularning huquqiy, maʼnaviy-axloqiy, pedagogik, psixologik va tibbiy bilimlarini oshirishda amaliy yordam koʻrsatish tadbirlari Universitet rahbari tomonidan tasdiqlanadi. 17. Roʻyxatdagi oila yoki shaxs bilan individual yoki guruhlarda ish olib borish boʻyicha chora-tadbirlar koʻzda tutilishi mumkin. 18. Chora-tadbirlar oʻz ichiga oiladagi vaziyatni va vujudga kelgan muammolarni baholash, oilada ijtimoiy-maʼnaviy muhitni yanada sogʻlomlashtirish, mustahkamlash va barqarorligini taʼminlash, ota-onalarning farzand tarbiyasidagi huquqiy, maʼnaviy-axloqiy, pedagogik, psixologik va tibbiy bilimlarini oshirishga qaratiladi. Shuningdek, tadbirlar tegishli yoʻnalishlar boʻyicha oʻquv mashgʻulotlari va targʻibot ishlaridan ham iborat boʻlishi mumkin. 19. Ushbu nizom ilovasida keltirilgan namunaviy shaklga muvofiq oila yoki shaxs bilan individual ish olib borish boʻyicha chora-tadbirlar rejasida: oila yoki shaxs toʻgʻrisidagi maʼlumotlar (murojaat qilgan shaxsning familiyasi, ismi, otasining ismi, tugʻilgan yili, oila tarkibi, voyaga yetmagan shaxslar soni va boshqa maʼlumotlar); qiyin vaziyat vujudga kelganlik sababi (muammo); muammo yechimini topish boʻyicha qilinadigan ishlar (ishlar nomi va muddati koʻrsatilgan holda); muammo yechimiga nimalar toʻsqinlik qilishi, toʻsiqlarni bartaraf etish choralari (boshqa idora va tashkilotlarni jalb qilish ehtiyoji mavjudligi) koʻrsatiladi. 20. Universitet tomonidan rejalashtiriladigan tadbirlar va mashgʻulotlar unda ishtirok etuvchilarning yoshi, jinsi, maʼlumotini hisobga olgan holda tashkil etiladi. Guruhlarda oʻtkaziladigan tadbirlar va universitet mashgʻulotlarining joyi, vaqti va tashkil etish tartibi uning ishtirokchilarining boʻsh vaqtini hisobga olgan holda Universitet yigʻilishi tomonidan belgilanadi. Oʻtkaziladigan tadbirlar va Universitet mashgʻulotlari uning ishtirokchilariga qulay boʻlgan tilda olib boriladi. 21. Guruhlarda oʻtkaziladigan Universitet mashgʻulotlari quyidagi yoʻnalishlarda olib borilishi mumkin: oila huquqi; oila maʼnaviyati; oila boshqaruvi; oila iqtisodiyoti; oila psixologiyasi; oilaning tibbiy madaniyati; oilada sogʻlom turmush tarzi. 22. Universitet mashgʻulotlarining mavzulari hududning oʻziga xos xususiyatlaridan va mavjud muammolardan, shu jumladan aholi bilan muloqot qilish jarayonida aniqlangan masalalardan kelib chiqib belgilanadi. 23. Oila yoki shaxs bilan individual ish olib borish boʻyicha chora-tadbirlar rejasida koʻzda tutilgan ishlar yakuni boʻyicha Universitet ishtirokchilari oʻrtasida soʻrovnomalar oʻtkaziladi, oila yoki shaxs qiyin vaziyatdan olib chiqilganligi toʻgʻrisidagi xulosa shakllantiriladi va ushbu xulosa asosida qiyin vaziyatdan olib chiqilgan oila yoki shaxsni roʻyxatdan chiqarish amalga oshiriladi. 24. Oy, chorak, yarim yillik va yil yakuni boʻyicha natijalar tahlil etiladi va qiyin vaziyatdan olib chiqilgan oila yoki shaxslarning roʻyxatdan chiqarilgan soni universitet faoliyatining samaradorligini aniqlovchi omil sifatida belgilanadi. 25. Universitet tomonidan qiyin vaziyatdan olib chiqilgan oila yoki shaxslar oʻrtasida oʻtkaziladigan namunaviy soʻrovnomaning shakli Universitet rahbari tomonidan tasdiqlanadi. 26. Universitetning targʻibot tadbirlari uning aʼzolari tomonidan fuqarolar yigʻini hududida yashovchi aholi oʻrtasida Universitetning maqsad va vazifalari yuzasidan muntazam tushuntirish ishlarini olib borish va respublika hamda mahalliy ommaviy axborot vositalarida chiqishlar qilish orqali amalga oshiriladi. 27. Universitet faoliyatini tuman (shahar) mahalla va oilani qoʻllab-quvvatlash boʻlimlari muvofiqlashtiradi. Fuqarolarning oʻzini oʻzi boshqarish organlari faoliyatini muvofiqlashtirish boʻyicha kengashlar, Oʻzbekiston “Mahalla” xayriya jamoat fondi, hududdagi “Oila” markazi, davlat tashkilotlari va nodavlat notijorat tashkilotlar Universitet faoliyatini samarali tashkil etishga metodik va amaliy jihatdan koʻmaklashadilar. 28. Universitetni zarur jihozlar bilan taʼminlash, Universitet aʼzolarini moddiy ragʻbatlantirish yuridik va jismoniy shaxslarning xayriya ehsonlari, shuningdek qonun hujjatlarida taqiqlanmagan boshqa manbalardan tashkil topgan fuqarolar yigʻini mablagʻlari hisobidan fuqarolar yigʻini kengashi qaroriga asosan amalga oshirilishi mumkin. 29. Universitet rahbari, uning oʻrinbosari yoki boshqa aʼzolarining vakolatlari quyidagi hollarda muddatidan ilgari toʻxtatiladi: oʻz vakolatlarini zimmasidan soqit qilganda; belgilangan tartibda muomalaga layoqatsiz deb topilganda; unga nisbatan sudning ayblov hukmi qonuniy kuchga kirganda; sudning qonuniy kuchga kirgan hal qiluv qarori asosida bedarak yoʻqolgan deb topilgan yoxud vafot etgan deb eʼlon qilinganda; Oʻzbekiston Respublikasi fuqaroligini yoʻqotganda; sogʻligʻi holati yoki boshqa uzrli sabablarga koʻra uch oy davomida oʻz vazifalarini bajara olmay qolganda; vafot etganda; qonun hujjatlarda nazarda tutilgan boshqa hollarda. 30. Universitet rahbari, uning oʻrinbosari yoki boshqa aʼzolarining vakolatlari muddatidan ilgari toʻxtatilgan taqdirda, bir oy muddatda fuqarolar yigʻini (fuqarolar vakillarining yigʻilishi) tomonidan boʻshab qolgan oʻrinlarga yangi saylov oʻtkaziladi. 31. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ “TASDIQLAYMAN” ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ Universitet rahbari ___________‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎20___ yil “____” _________‎ 1.‎ ‎‎Murojaat qilgan shaxs/oila haqida qisqacha maʼlumot:‎ ‎ ‎ ‎ ‎ ‎ ‎ ‎ ‎ ____________________________________________________________________________‎____________________________________________________________________________‎____________________________________________________________________________ 2.‎ ‎Murojaat maqsadi, muammo: ‎ ‎ ‎ ‎ ‎ ‎ ‎ ‎ ‎ ____________________________________________________________________________ ‎____________________________________________________________________________ ‎____________________________________________________________________________ 3.‎ ‎‎Murojaat qilgan shaxs/oila bilan individual ish olib borish boʻyicha chora-tadbirlar rejasi ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ T/r‎ Tadbir nomi Muddat‎‎ Jalb qilinadigan tashkilot/mutaxassis‎‎‎‎ Kutilayotgan natija‎‎ 1.‎ Vaziyatni baholash 1 kun‎‎ Universitet aʼzosi ‎‎Muammolarni aniqlash 2.‎ ‎‎1-muammo yechimi boʻyicha qilinadigan ishlar (oʻgʻliga) ‎‎5 kun Maktab psixologi bilan individual suhbat Psixologik holati va axloqini yaxshilash 3.‎ Qiziqishiga koʻra oʻgʻlini toʻgarakka jalb qilish‎‎ 3 kun Maktab maʼmuriyati‎‎‎‎ ‎‎Bolaning boʻsh vaqtini toʻgʻri taqsimlash 4.‎ ‎‎2-muammo yechimi boʻyicha qilinadigan ishlar (onasiga) 3 kun‎‎ Bandlik markazi mutaxassisi bilan individual suhbat ‎‎Ishga joylashtirish masalasini hal qilish 5.‎ Oila iqtisodiyoti boʻyicha oʻquv mashgʻuloti (onasiga) ‎‎2 hafta (jadval asosida) ‎‎Guruhlarda mashgʻulotlar Oila iqtisodiyotiga oid bilim va koʻnikmalarga ega boʻladi ....‎ ‎‎ ‎‎ ‎‎ ....‎ ‎‎ ‎‎ ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Masʼul shaxs ______________________ ‎ ‎ ‎ ‎ ‎ ‎‎_____________________ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ERIShILGAN NATIJA: ‎ ‎ ‎ ‎ ‎ ‎ ‎ ‎ ‎‎______________________________________________________________________________________________________________________________________________________________________________________________________________________________________________________ ‎ ‎ ‎ ‎ ‎ ‎ ‎ ‎ XULOSA:‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ______________________________________________________________________________________________________________________________________________________________________________________________________________________________________________________ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎